Document ID: 31994R1475

KOMISSION ASETUS (EY) N:o 1475/94,
annettu 27 päivänä kesäkuuta 1994,
lajin Lolium perenne L. eri lajikkeiden luettelosta annetun asetuksen (ETY) N:o 1445/76 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon siemenalan yhteisestä markkinajärjestelystä 26 päivänä lokakuuta 1971 annetun neuvoston asetuksen (ETY) N:o 2358/71(1), sellaisena kuin se on viimeksi muutettuna komission asetuksella (EY) N:o 3375/93(2), ja erityisesti sen 3 artiklan 5 kohdan,
sekä katsoo, että
komission asetuksessa (ETY) N:o 1445/76(3), sellaisena kuin se on viimeksi muutettuna asetuksella (ETY) N:o 1719/93(4), on vahvistettu asetuksen (ETY) N:o 2358/71 3 artiklan säädösten mukaisesti luettelot lajin Lolium perenne L. hyvin talvenkestävistä, myöhäisistä tai keskimyöhäisistä lajikkeista ja lajin Lolium perenne L. heikosti talvenkestävistä, keskimyöhäisistä, keskiaikaisista tai aikaisista lajikkeista,
asetuksen (ETY) N:o 1445/76 viimeisen muutoksen jälkeen lajin Lolium perenne L. tiettyjen lajikkeiden varmennettuja siemeniä ei pidetä enää kaupan, mutta muiden lajikkeiden varmennettuja siemeniä on ilmestynyt markkinoille ja niitä pidetään kaupan ensimmäistä kertaa markkinointivuonna 1994/1995; toisaalta lajin Lolium perenne L. tiettyjen lajikkeiden luokitteluperusteiden soveltamisesta seuraa se, että ne lisätään johonkin edellä tarkoitetuista luetteloista; tämän vuoksi olisi muutettava tältä osin asetuksen (ETY) N:o 1445/76 liitteitä, ja
tässä asetuksessa säädetyt toimenpiteet ovat siementen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1445/76 liite I tämän asetuksen liitteellä.
2 artikla
Tämä asetus tulee voimaan 1 päivänä heinäkuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä kesäkuuta 1994.

Labels: 12
6
20